Oficialusis leidinys L 037 , 10/02/2004 p. 0027 - 0031



Komisijos sprendimas 2004 m. sausio 30 d. dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir dėl leidimų šių medžiagų turintiems augalų apsaugos produktams panaikinimo (pranešta dokumentu Nr. C(2004) 152) (tekstas svarbus EEE) (2004/129/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2003/119/EB [2], ypač į jos 8 straipsnio 2 dalies ketvirtąją pastraipą, kadangi: (1) Direktyvos 91/414/EEB 8 straipsnio 2 dalyje numatyta, kad 12 metų laikotarpiu nuo tos direktyvos paskelbimo dienos valstybė narė gali leisti pateikti į rinką augalų apsaugos produktus, turinčius į I priedą neįtrauktų veikliųjų medžiagų, kurie jau yra rinkoje, praėjus dvejiems metams nuo paskelbimo dienos, o per tą laiką tos medžiagos būtų palaipsniui tiriamos vykdant darbų programą. (2) Komisijos reglamente (EEB) Nr. 1112/2002 [3] nustatytos išsamios darbų programos, minėtos Direktyvos 91/414/EEB 8 straipsnio 2 dalyje, ketvirtojo etapo įgyvendinimo taisyklės. Ketvirtajam etapui numatytos veikliosios medžiagos, dėl kurių nebuvo pranešta apie įsipareigojimą toliau ruošti būtinuosius dokumentų rinkinius, neturėtų būti įtrauktos į Direktyvos 91/414/EEB I priedą, o valstybės narės turėtų panaikinti visus leidimus augalų apsaugos produktams, kurių sudėtyje yra tokių veikliųjų medžiagų. Šio sprendimo I priedo sąraše išvardytos veikliosios medžiagos, kurios patenka į šią kategoriją. (3) Komisijos reglamentuose (EB) Nr. 451/2000 [4] ir (EB) Nr. 1490/2002 [5] nustatytos išsamios darbų programos, minėtos Direktyvos 91/414/EEB 8 straipsnio 2 dalyje, antrojo ir trečiojo etapų įgyvendinimo taisyklės. Veikliosios medžiagos, dėl kurių nebuvo pateiktas išsamus dokumentų rinkinys arba pranešėjai paskelbė, kad dokumentų rinkinys nebus pateiktas iki nustatyto termino, neturėtų būti įtrauktos į Direktyvos 91/414/EEB I priedą, o valstybės narės turėtų panaikinti visus leidimus augalų apsaugos produktams, kurių sudėtyje yra tokių veikliųjų medžiagų. Šio sprendimo I priedo sąraše išvardytos veikliosios medžiagos, kurios patenka į šią kategoriją. (4) Komisijai gavo ir kartu su valstybės narės ekspertais įvertino informaciją apie kai kurias iš tų veikliųjų medžiagų, kuri parodė, kad būtina toliau naudoti atitinkamas medžiagas. Tokiems atvejams turėtų būti numatytos laikinosios priemonės, kurios įgalintų kurti alternatyvas. (5) Veikliosioms medžiagoms, kurioms yra paskirtas tik trumpas pranešimo apie augalų apsaugos produktų, kurių sudėtyje yra tokių medžiagų, pašalinimą laikotarpis, yra tikslinga numatyti ne ilgesnį kaip 12 mėnesių lengvatinį laikotarpį esamoms atsargoms sunaikinti, laikyti, pateikti į rinką ir sunaudoti, kad esamos atsargos galėtų būti sunaudotos per vieną auginimo sezoną. Tais atvejais, kai yra numatytas ilgesnis pranešimo laikotarpis, jis galėtų būti sutrumpintas ir baigtis kartu su auginimo sezonu. (6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Šio sprendimo I priede išvardytos medžiagos neturi būti įtrauktos į Direktyvos 91/414/EEB I priedą. 2 straipsnis 1. Valstybės narės užtikrina, kad leidimai, išduoti augalų apsaugos produktams, turintiems šio sprendimo I priede išvardytų veikliųjų medžiagų, būtų panaikinti ne vėliau kaip iki 2004 m. kovo 31 d. 2. Nukrypdamos nuo straipsnio 1 dalies, II priedo B stulpelyje nurodytos valstybės narės gali palikti galioti leidimus augalų apsaugos produktams C stulpelyje išvardytais naudojimo atvejais ne ilgiau kaip iki 2007 m. birželio 30 d., kad per tą laiką būtų galima sukurti veiksmingą konkrečios medžiagos alternatyvą. Valstybės narės, pasinaudodamos 1 pastraipos leidžiančiomis nukrypti nuostatomis, užtikrina, kad būtų vykdomos šios sąlygos: a) toliau naudoti leidžiama tik nesant kenksmingo poveikio žmonių arba gyvūnų sveikatai ir nepriimtino poveikio aplinkai; b) tokie augalų apsaugos produktai, palikti rinkoje po 2004 m. kovo 31 d., iš naujo paženklinti, kad atitiktų apribotas naudojimo sąlygas; c) būtų taikomos atitinkamos rizikos mažinimo priemones visiems galimiems rizikos veiksniams sumažinti; d) būtų rimtai ieškoma tokių naudojimo atvejų alternatyvų. 3. Ne vėliau kaip iki 2004 m. gruodžio 31 d. atitinkamos valstybės narės praneša Komisijai apie priemones straipsnio 2 dalies nuostatoms įgyvendinti, visų pirma, apie veiksmus, kurių buvo imtasi pagal a - d punktus. 3 straipsnis Visi lengvatiniai laikotarpiai, kuriuos valstybės narės suteikia pagal Direktyvos 91/414/EEB 6 straipsnio 4 dalį, turi būti kiek įmanoma trumpesni. Jei pagal 2 straipsnio 1 dalį leidimai turi būti panaikinti ne vėliau kaip iki 2004 m. kovo 31 d., laikotarpis turi baigtis ne vėliau kaip iki 2004 m. gruodžio 31 d. Jei pagal 2 straipsnio 2 dalį leidimai turi būti panaikinti ne vėliau kaip iki 2007 m. birželio 30 d., laikotarpis turi baigtis ne vėliau kaip iki 2007 m. gruodžio 31 d. 4 straipsnis Šis sprendimas skirtas valstybėms narėms. Priimta Briuselyje, 2004 m. sausio 30 d. Komisijos vardu David Byrne Komisijos narys [1] OL L 230, 1991 8 9, p. 1. [2] OL L 325, 2003 12 12, p. 41. [3] OL L 168, 2002 6 27, p. 14. [4] OL L 55, 2000 2 29, p. 25. [5] OL L 224, 2002 8 21, p. 23. -------------------------------------------------- I PRIEDAS 1 straipsnyje minėtų veikliųjų medžiagų sąrašas A DALIS Medžiagos, kurioms taikomas Komisijos reglamentas (EB) Nr. 703/2001 (antrasis darbų programos etapas) Metidationas B DALIS Medžiagos, kurioms taikomas Komisijos reglamentas (EB) Nr. 1490/2002 (trečiasis darbų programos etapas) Cinosulfuronas Klofencetas Chlorflurenolis M flampropas Flurenolis Heksaflumuronas Imazetapiras Nuarimolis Primisulfuronas Pretilachloras Kvinklorakas Streptomicinas Tridemorfas Triadimefonas C DALIS Medžiagos, kurioms taikomas Komisijos reglamentas (EB) Nr. 1112/2002 (ketvirtasis darbų programos etapas) A. Cheminės veikliosios medžiagos (4E-7Z)-4,7-tridekadien-1-il-acetatas (4Z-9Z)-7,9-dodekadien-1-olis (E)-10-dodecenilacetatas (Z)-3-metil-6-izopropenil-3,4-dekadien-1-ilacetatas (Z)-3-metil-6-izopropenil-9-decen-1-ilacetatas (Z)-5-dodecen-1-ilacetatas (Z)-7-tetradekanolis (Z)-9-trikozenas (Z,Z)-oktadienilacetatas 2-propanolis 3,7-dimetil-2,6-oktadienalis 4-chlor-3-metilfenolis 7,8-epoksi-2-metil-oktadekanas 7-metil-3-metilen-7-okten-1-ilpropionatas Akridino bazės Alkildimetibenzilamonio chloridas Alkildimetiletilbenzilamonio chloridas Amonio hidroksidas Amonio sulfatas Bario nitratas Bifenilasl Vandenilio cianidas Izovalis Pieno rūgštis Laurildimetilbenzilamonio bromidas Laurildimetilbenzilamonio chloridas Kalcio fosfatas Metil-trans-6-nonenoatas Naftalenas Azotas Oktildecildimetilamonio chloridas Svogūnų ekstraktas Papainas p-krezilacetatas p-dichlorbenzenas Ferodimas Fosforo rūgštis Augalų aliejai/kokosų aliejus Augalų aliejai/kukurūzų aliejus Augalų aliejai/žemės riešutų aliejus Kalio sorbatas Pronumonas Propiono rūgštis Piranokumarinas Ketvirtiniai amonio junginiai Scilirozidas Boro rūgštis Brometalinas Kalciferolis Kalcio cianidas Kalcio oksidas Kalcio fosfatas Poli(iminoimidobiguanidino) chlorhidratas Chlorfilinas Cholekalciferolis Cholino chloridas Kukurūzų ekstraktas (CSL) Kumachloras Kumafurilas Kumatetralilas Krimidinas Difetialonas Dioktildimetilamonio chloridas Difacinonas Etantiolis Etilheksanoatas Flokumafenas Fluoracetamidas Sebaco rūgštis Serikorninas Natrio karbonatas Natrio chloridas Natrio cianidas Natrio dimetilarsinatas Natrio hidroksidas Natrio o-benzil-p-chlorfenoksidas Natrio propionatas Natrio p-tret-pentilfenoksidas Natrio tetraboratas Sojų ekstraktas Sojų aliejus, epoksilintas Strichninas Deguto (antraceno) alyvos Talio sulfatas Tiokarbamidas trans-6-nonen-1-olis Trimedluras B. Mikroorganizmai Aschersonia aleyrodis Agrotis segetum granuliozės virusas Mamestra brassica branduolių poliedrozės virusas Pomidorų mozaikos virusas -------------------------------------------------- II PRIEDAS 2 straipsnio 2 dalyje minėtų leidimų sąrašas A stulpelis | B stulpelis | C stulpelis | Veiklioji medžiaga | Valstybė narė | Naudojimas | Alkildimetilbenzilamonio chloridas | Belgija | Grybų auginimo patalpų ir įrangos dezinfekcija | Cinosulfuronas | Ispanija | Ryžiai | Italija | Ryžiai | M flampropas | Austrija | Vasariniai kviečiai, vasariniai miežiai, žieminiai kviečiai, žieminiai miežiai | Danija | Vasariniai miežiai | Heksaflumuronas | Portugalija | Citrusų vaisiai | Ispanija | Pušys | Metidationas | Prancūzija | Obuoliai, kriaušės, slyvos, citrusų vaisiai | Vokietija | Aliejinių rapsų sėklos | Italija | Alyvuogės | Portugalija | Obuoliai, kriaušės, persikai, alyvuogės, vynuogės, citrusų vaisiai, mangai ir Jamaikos obuoliai (Annona reticulata L.) | Ispanija | Citrusų vaisiai, alyvuogės | Graikija | Alyvuogės, obuoliai, kriaušės | Pretilachloras | Prancūzija | Ryžiai | Italija | Ryžiai | Kvinklorakas | Ispanija | Ryžiai | Graikija | Ryžiai | Portugalija | Ryžiai | Italija | Ryžiai | Triadimefonas | Švedija | Lauke auginamos braškės | Pomidorai ir agurkai po stiklu | --------------------------------------------------